hu hu hu hu en en hu sv de en en hu hu hu hu it en pt hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
A következő években el fogunk jutni a közel 100%-ig automatizált könyvelésig | FinTechZone
írta NÉMETH MONIKA | 2022. 09. 09. | Digitális pénzügyek, Fintech szolgáltatások, Összes hír
Acounto | átalányadó | KATA | könyvelés | nyílt bankolás | open banking
Hogyan írja át a technológia a pénzügyi szektor működését? Ki, milyen technológia megjelenésére számít a következő években? Körinterjú keretében feltérképezzük a hazai bankok, fintech cégek várakozásait. Beszélgető partnerünk a tavalyi FinTechShow győztes Acounto társalapítója és növekedésért felelős vezetője, Brachmann Ferenc. A legújabb technológiákkal, fintech megoldásokkal, szabályozói intézkedésekkel és az ügyféligények változásával részletesen is foglalkozunk 2022. október 12-én a FinTechShow-n.
Brachmann Ferenc doktori abszolutórium birtokosa az Óbudai Egyetem Alkalmazott Informatika Doktori programjában. Pályáját informatikai felsőoktatással, valamint ICT-témájú Kutatás-Fejlesztési szakértői tevékenységekkel kezdte, majd 2009-ben megalapította az Információmenedzsment Innovációs Klasztert. Figyelme 2020-ban fordult a könyvelési piac felé, azóta az Acounto társ-alapítója és növekedésért felelős vezetője.
1. Az elmúlt 12 hónapban milyen eredményeket értetek el?
Brachmann Ferenc: Több, mint ezer új ügyfelünk lett, mely szám az utóbbi hetekben még dinamikusabban növekszik, most elsősorban a KATA törvény változásai okozta igényeket igyekszünk kiszolgálni automatizált átalányadó könyvelési szolgáltatásunkkal. Az ügyfél beköti a NAV Online Számla rendszerét, számlázóját és bankját és ezen adatok alapján valós-időben kalkuláljuk számára a fizetendő adókat és járulékokat. Természetesen benyújtjuk az ügyfél adóbevallásait is.
Mindezt nem lehetne megvalósítani open banking fejlesztéseink nélkül. A Nordigen nyílt bankolási megoldásával a legtöbb magyarországi bankot be lehet kötni az Acountoba.
Újabb nyílt bankolásra épülő szolgáltatás indult el Magyarországon. Automatizálhatjuk a banki számlaadatok bekötését a…
Közzétette: Fintechzone – 2022. július 21., csütörtök
2. Melyik eredményre vagy a legbüszkébb és miért?
Brachmann Ferenc: Hogy bírjuk a növekedést ☺. A KATA törvény körül kialakult helyzet nagyon embert – és céget – próbáló időszak. Nagy bizonytalanság mellett, megfeszített tempóban dolgoznak kollégáink, mert mindannyian érezzük ennek a helyzetnek a felelősségét.
Többszázezer ember megélhetése kérdőjeleződött meg egy nyár leforgása alatt, de ezeknek az embereknek továbbra is dolgozniuk kell. A csapatunkra nagyon pozitívan hatott ez a felelősség, öröm látni a hozzáállást és a pozitivitást, ami nélkül nagyon nehéz startupot építeni.
3. A következő 1-2 évre milyen célokat tűztetek ki magatok elé?
Brachmann Ferenc: Aktívan dolgozunk a nemzetközi terjeszkedésen, ahogy a nyílt bankolás után a digitális számlázás is egyre inkább terjed az EU-ban, úgy egyre több piacra szeretnénk elvinni a kényelmes könyvelés világát.
Mindezek mellett a könyvelési munka egyre nagyobb arányát tervezzük automatizálni. Gépi tanulási modelljeink már most is futnak rendszereinken, egyelőre az ügyfelek által nem érzékelhető módon, d
a következő években el fogunk jutni a nagyon nagy mértékben automatizált könyvelésig.
4. Melyik az a 3 technológia szerinted, amelyeknek a következő 5 évben meghatározó szerepe lesz a termék-/szolgáltatásfejlesztésben, amely technológiá(k)ra egyre több megoldás fog épülni és/vagy az üzleti életben a megkülönböztetés, a versenyképesség meghatározó elemévé válhat(nak)?
Brachmann Ferenc: A nyílt bankolás meg fog töltődni tartalommal. Ezen a téren rengeteg fogyasztói és B2B szolgáltatás indítható, már most is többen próbálkoznak ilyen szolgáltatások nyújtásával.
Európában is mindenhol mindennapivá válik a mobilfizetés, szerintem ez szinte minden platformba be fog épülni a következő években.
A crypto pedig szépen lassan magához tér a következő években, egyre nagyobb szabályozói felügyelet mellett.
5. Ennek/ezeknek a technológiáknak a hasznosulását a pénzügyi szolgáltatók/szolgáltatások mely területein látod, illetve a nap végén a végfelhasználók mit érzékelhetnek majd az adott technológia hasznosulásából?
Brachmann Ferenc: Új forrás/hitel lehetőségekben és megnövekedett kényelemben. Ez a versenyhelyzet komoly kihívást fog jelenteni a bankok számára, akik így egyre nagyobb digitalizációs kényszerbe kerülnek.
6. Milyen kihívások, akadályok korlátozhatják, lassíthatják az általad említett technológiák és/vagy az azokra épülő megoldások hasznosulását a pénzügyi szektorban?
Brachmann Ferenc: A gazdasági recesszió, ami a következő években elkerülhetetlennek tűnik, minden bizonnyal nehezíteni fogja a valós értéket nem, vagy nem gyorsan teremtő technológiák, startupok életben maradását, hisz a pénz hirtelen drágává válik. Azonban ezen időszak előtérbe hozhatja azon technológiákat, melyek valódi üzleti értéket teremtenek, így egyfajta tisztítótűzként is értelmezhetjük a következő éveket.
7. A következő 1-2 évben a digitális transzformáció mely területeken lesz erőteljesebb, meghatározóbb a bankoknál, pénzügyi szolgáltatóknál véleményed szerint?
Brachmann Ferenc: Mindenhol máshol. A fintech mindenhova és mindenkihez el fog érni.
8. Melyik az a 1-2 fintech megoldás a világban, amely az elmúlt időszakban megragadta a figyelmedet? Mi volt az, ami miatt felfigyeltél az adott fintech megoldásra?
Brachmann Ferenc: Mivel folyamatosan figyelem a legújabbakat, néha úgy érzem, hogy már semmi nem üti meg az ingerküszöböm, de
egy személyes történettel tudok válaszolni: sikerült rávennünk egy közeli idős családtagot, hogy a csekkeket már QR kóddal fizesse be, ne menjen a postára ☺
Az automatizált könyvelés világát hozza el az idei évi FinTechShow győztes | 2021.10.11.
Az idei évi fintech seregszemlén a szakmai zsűri az automatizált könyvelés világát elhozó megoldást választotta 2021. legígéretesebb megoldásának.
A körinterjú keretében eddig megjelent cikkek:
Brezovszki Máté (Perfinal): Megeszi a technológia a bankok szent tehenét. Az új trend magyarázata a Jurassic Park példáján keresztül, 2022.08.24.
Radák Bence (Salarify): Európa hitelezési folyamatát gyorsíthatja a magyar fintech startup megoldása, 2022.08.25.
Bek-Balla László (Erste Bank): Az ügyfelek azt érezhetik, a bankok “kitalálják a gondolataikat”, 2022.08.30.
Pecsenye Roland (Magyar Bankholding): “A bankokban szoftvert kell építeni, nekik kell kiindulási ponttá válniuk” – Exkluzív interjú, 2022.09.01.
dr. Ákos Tamás (CIB Bank): CIB Bank digitális tervek: Online vállalati számlanyitás, SoftPOS és insurtech a tarsolyban, 2022.09.02.
Bruzsa Géza (Fintrous Group | Instacash): Az Instacash segíti a hazai bankokat az azonnali digitális részletfizetés, a BNPL bevezetésében, 2022.09.05.
Kádár Tamás (SEON): “Az első számú csalásmegelőző cég szeretnénk lenni a világon”, 2022.09.06.
Nyíri József (Finshape): “A digitális önállóság a következő szint a bankszektorban. Ehhez adunk eszközt”, 2022.09.08.
Címlapfotón balra Németh Monika, a FinTechShow háziasszonya, a FinTech Group társalapítója, jobbra a FinTechShow győztes csapat, az Acounto. Fotó forrása: FinTechShow | FinTech Group
← Új azonosítási rendszer indult a Meta Horizon World-ben "Cascós app helyett autós szuperappot építünk" →
A Magyar Telekomnál szabályozással, majd “smart” projektekkel foglakozott. A pénzügyi szektorban végmenő digitális transzformáció kísértetiesen hasonlít a telko iparág átalakulására, így korábbi tapasztalatait most a digi pénzügyek világában hasznosítja. Ha ma lenne óvodás, akkor a PSD2 lenne belevarrva a takarójába. A #regtech trendeket és megoldásokat is vizsgálja a szabályozói kihívások mellett. #banktech #regtechguru
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.